《答裴寄卿书因寄长篇》
宋代·王洋

裴郎短身衣弊服，衣长过身几半幅。
高裙大袖领占肩，要是精神大於腹。
古书古字谈古人，洗盆涤盎供慈亲。
慈亲居贫不道苦，裴郎醉中频起舞。
里中惊怪无此人，往往争看立环堵。
妻儿醉时亦同醉，未免醒时生窃议。
裴郎裴郎切勿论钱钱有菜。我家伯氏亦悠然，
得官去官俱醉眠。裴郎有意纵短棹，
雪夜待君明月边。

作者简介：（1087—1154）宋楚州山阳人，字元渤。王资深子。徽宗宣和六年进士。高宗绍兴初诏试馆职，历秘书省正字、校书郎、守起居舍人，擢知制诰。十年以权发遣吉州换邵武军。洪皓使金归，人无敢过其居，洋独与往来，为人诬告与闻洪皓欺世飞语，以直徽猷阁出知饶州。寓居信州，有荷花水木之趣，因号王南池。善诗文，其诗极意镂刻，文章以温雅见长。有《东牟集》。